Broj: 01/2-04-2336-1/22

Breza, 18.08.2022. godine

Na osnovu člana 64. stav 1. tačka b), člana 70. st. 1, 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o postupku direktnog sporazuma („Službeni glasnik BiH“ br.90/14), člana 6. Pravilnika o postupku direktnog sporazuma za nabavku roba, usluga i radova u jedinstvenom organu uprave Općine Breza („Sl.glasnik Općine Breza“, broj 4/15 i 4/16) na Preporuku Službe za privredu, u postupku javne nabavke direktnog sporazuma za nabavku radova: „Uređenje pješačke staze Hrasno-Vlahinje,“(broj: 02/1-2-11-2337-2/22 od 17.08.2022.godine) i člana 39. Statuta Općina Breza („Službeni glasnik Općine Breza“ broj: 7/21), Općinski načelnik, d o n o s i

**O D L U K U**

**o izboru najpovoljnijeg ponuđača**

 **Direktni sporazum**

Član 1.

 Prihvata se ponuda broj 348/22 od 09.08.2022.godine i Ugovor za javnu nabavku radova: „Uređenje pješačke staze Hrasno-Vlahinje,“ dodjeljuje se ponuđaču TERMO-BETON d.o.o.Breza, za ponuđenu cijenu od 5.530,00KM, bez PDV-a, odnosno 6.470,10KM sa PDV-om, kao najbolje ocijenjenom ponuđaču.

Član 2.

Prijedlog ugovora o nabavci dostavit će se na potpis izabranom ponuđaču TERMO-BETON d.o.o.Breza.

Član 3.

 Za izvršenje ove Odluke zadužuje se i ovlašćuje Služba za privredu i Služba za finansije, inspekcijske poslove i opću upravu.

Član 4.

 Ova Odluka stupa na snagu danom donošenja i objavit će se na web-stranici Općine Breza, www.breza.gov.ba, istovremeno s upućivanjem iste ponuđačima koji su učestvovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

O b r a z l o ž e nj e

Postupak javne nabavke pokrenut je Zahtjevom za pokretanje postupka javne nabavke broj:02/1-2-11-2337/22 i Odlukom o pokretanju postupka javne nabavke broj: 01/2-04-2336/22 od 04.08.2022. godine.

Javna nabavka je provedena putem direktnog sporazuma.

Procijenjena vrijednost javne nabavke bez PDV-a je 5.082,00 KM.

Pismeni zahtjev upućen je ponuđačima: JP KOMUNALNO Breza, TERMO-BETON d.o.o.Breza i NAHONAL-GAS d.o.o. Breza.

Krajnji rok za prijem ponuda je utvrđen najkasnije do dana 09.08.2022.godine do 16,00 sati, na protokol Općine Breza, Bogumilska br.1. Breza, elektronski putem e-maila ili faksom.

Do dana 09.08.2022.godine je zaprimljena sljedeća ponuda:

|  |  |  |  |  |  |
| --- | --- | --- | --- | --- | --- |
| R.B | Naziv / ime ponuđača | Datum prijema | Broj ponude | Ponuđena cijena bez PDV-a | Ponuđena cijena sa PDV-om |
| 1. | TERMO-BETON d.o.o.Breza | 09.08.2022.god. | 348/22 od 09.08.2022.g. | 5.530,00KM | 6.470,10 KM |

Ponuda ponuđača TERMO-BETON d.o.o. Breza je kvalifikovana ponuda i ispunjava formalno-pravne uslove, ali je veća od procijenjene vrijednosti za iznos od 448,00KM bez PDV-a, odnosno 524,16 KM sa PDV-om.

Služba za privredu se dana 11.08.2022.godine obratila Službi za finansije, inspekcijske poslove i opću upravu Zahtjevom broj:02/1-2-11-2337/22, za izjašnjenje o nedostajućim sredstvima.

Dana 16.08.2022.godine obezbijeđena su i dodatna sredstva u iznosu 525,00 KM (Odluka o preraspodjeli sredstava pllaniranih na budžetskim stavkama za 2022.godinu, broj 01/2-11-2461/22 od 15.08.2022.godine), te je utvrđeno da su ispujeni uslovi za prihvatanje ponude ponuđača TERMO-BETON d.o.o.Breza.

U postupku ocjene provedenog postupka, Općinski načelnik, nije našao razloge, nepravilnosti niti propuste u radu, koji bi eventualno bili osnov za neprihvatanje preporuke Službe za privredu.

Naime, u postupku je оcijenjeno dа је Služba za privredu u svemu pravilno postupila te da је izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima, internim aktima i tenderskom dokumentacijom.

Izabrani ponuđač je izabran primjenjujući kriterij „najniža cijena“.

Ugovorni organ će pozvati izabranog dobavljača radi zaključenja ugovora kojim će se regulisati međusobna prava i obaveze vezane za predmetnu nabavku u skladu sa zahtjevima ugovornog organa navedenim u tenderskoj dokumentaciji i zakonskim propisima koji regulišu postupke ugovaranja.

Primjenom člana 64. stav 1. tačka b) Zakona o javnim nabavkama Bosne i Hercegovine, te člana 4. stav (3) Pravilnika o postupku direktnog sporazuma ( „Službeni glasnik BiH“ broj 90/14), odlučeno je kao u dispozitivu.

POUKA O PRAVNOM LIJEKU

Nije propisana mogućnost izjavljivanja žalbe u postupku direktnog sporazuma.

Prilog: Obavještenje

Predlagač: Služba za privredu, Salih Hasanspahić

Obrađivač: Jasmina Došlić

Dostavljeno: OPĆINSKI NAČELNIK

1x TERMO-BETON d.o.o.Breza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1x Služba za privredu Vedad Jusić

1x Služba za finansije, inspekcijske poslove

 i opću upravu

1x Viši samostalni referent - administrator mreže

1x Evidencija

1x a/a.